
Н А Р Е Д Б А 

№ 1

ЗА ПОДДЪРЖАНЕ И ОПАЗВАНЕ НА ОБЩЕСТВЕНИЯ РЕД, ЧИСТОТАТА И ОБЩИНСКОТО ИМУЩЕСТВО НА ТЕРИТОРИЯТА НА ОБЩИНА МИЗИЯ



Приета на  заседание  на  Общинския  съвет -  гр. Мизия  с Решение № 120/27.07.2012 г.; Изм. с Реш. № 255/28.06.2013 г.; Реш. № 256/28.06.2013 г., Решение № 270/26.07.2013 г., Решение № 552, Пр.№ 65/17.09.2015 г.; Решение № 206, Пр.№ 24/30.01.2017 г.; Решение № 446, Пр. № 53/28.09.2018 г.; Решение № 500, Пр. № 57/25.01.2019 г.; Решение № 597, Пр.№ 64/19.09.2019 г.; Решение № 37, по Протокол № 5 от 30.01.2020 г.; Решение № 117, по Протокол № 10 от 30.07.2020 г.;  Изменена и допълнена с Решение № 188 по Протокол    № 26/ 24.04.2025 г.






РЕГИСТРАЦИЯ НА ИЗВЪРШЕНИТЕ ИЗМЕНЕНИЯ В ДОКУМЕНТА


	№ и дата на изменение
	Основание за изменението
	Изменени, отменени и нови /чл., ал., т./
	Дл. лице /подпис/

	1/ 24.04.2025 г.
	Реш. № 188 по прот. № 26 от 24.04.2025 г.
	чл. 43, ал.1 и 2; чл. 52, т. 8 и 9; чл. 57а; чл. 57б; чл. 73, ал. 1, т. 8; ал. 2 и 3; чл. 82, т. 1, 2, 3, 4, 5, 6, 7, 8, 9; чл. 88 
	Д. Пожарашка

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	











































Глава първа

ОБЩИ ПОЛОЖЕНИЯ
Чл. 1. (1) С настоящата Наредба се уреждат обществените отношения, свързани с осигуряването и опазването на обществения ред, опазването на публичната и частна собственост, създаване на условия за спокойствие, труд и отдих на гражданите на територията на община Мизия.
(2)	Наредбата се прилага по отношение на:
1. всички лица, които живеят постоянно или временно пребивават на територията на община Мизия;
2. собствениците и наемателите на жилищни, обществени сгради и дворни места;
3. ръководителите на предприятия, учреждения, обществено–политически организации, управители на търговски дружества, еднолични търговци и лица, развиващи търговска дейност на територията на община Мизия;
4. домашните и безстопанствени животни.
(3)	Наредбата урежда правомощията на общинската администрация, свързани с осъществяване на дейността и целите, посочени в ал. 1, както и реда за
констатиране на нарушения и налагане на санкции при неизпълнението им.
Глава втора. 
                      ОСИГУРЯВАНЕ И ОПАЗВАНЕ НА ОБЩЕСТВЕНИЯ РЕД

Чл. 2. Всеки гражданин е длъжен да притежава документи за самоличност и да бъде адресно регистриран в съответствие с изискванията на Закона.
Чл. 3. /изм. Реш. № 270/26.07.2013 г./ Забранява се :
            1. замърсяването, повреждането и унищожаването на агитационни и рекламни материали /обяви, афиши, писмени съобщения, рекламни табели, рекламни съоръжения, информационни табла и др. подобни/, поставени с разрешение на кмета на община Мизия;
            2. разполагането на агитационни и/или реклами, материали, или съобщения на дървета, фасади на сгради, огради, пътни съоръжения и др. подобни, без издадено разрешение от компетентен орган;
            3. повреждането, разместването и унищожаването на обозначителни знаци и информационни табели, пътни знаци, осветителни тела, телефонни апарати и кабини, контейнери или други съоръжения за отпадъци, поставени с разрешение на кмета на община Мизия;
4. повреждането, разместването, унищожаването или извършването на други действия по отношение на паметници, паметни плочи, барелефи и други подобни;
5. складирането на строителни материали, отпадъци, дърва, дървен материал или насипни товари около сгради, по улици, площади, паркове, междублокови пространства и тротоари за повече от 24 часа;
6.	паленето на огън, хвърлянето на неугасени цигари, клечки кибрит и други
огнеопасни предмети в контейнери или други съоръжения за отпадъци, както и
извършването на огнеопасни и взривоопасни дейности;
            7. изхвърлянето на неопределените за целта места, както и изгарянето на гуми, пластмаси, смоли и други вещи и материали, създаващи предпоставки за замърсяване на околната среда;
           8. извършването на неприлични и непристойни действия, нарушаващи обичайните норми за морал и поведение по улици, площади и други обществени места, както и неприлични изрази, оскърбително отношение и държане към гражданите и органите на властта или скарване, сбиване и други действия, с които се нарушава обществения ред и спокойствие;
9 .  /отм. Реш. № 270/26.07.2013 г./
10. къпането и плуването във водните площи на територията на общината, с изключение на предназначените за това места.
           11. разпространението на материали с религиозно съдържание, нерегистрирани по закона за вероизповеданията и такива призоваващи към ксенофобия и насилие;
12.  /отм. Реш. № 270/26.07.2013 г./
13. писането, драскането и безразборното лепене на обяви, реклами, агитационни материали, некролози и други по дърветата, по витрините, по стените на сградите и по оградите, както и по търговските площи на общинските фирми и учреждения.
14. построяването на сгради и палатки и монтирането на всякакъв вид съоръжения по улиците, площадите, междублоковите пространства и други обществени места, без разрешение на общинската администрация.
15. /отм. Реш. № 270/26.07.2013 г./
            16. не се допуска преминаването на животни през паркове, градини, тротоари, детски площадки, зелени площи и площади.
Чл. 3а.  (1)  /нов Реш. № 270/26.07.2013 г./ Забранява се:
1. откритото носене на оръжие на обществени места, освен при осъществяване на охранителна дейност;
2. съхранението и носенето на оръжия за спортни и за културни цели с патрон в цевта или в барабана;
3. носенето и употребата на оръжие и боеприпаси:
а) на политически, синдикални и културни мероприятия;
б) на спортни мероприятия, освен ако е необходимо за самото мероприятие;
в) в обществени заведения за хранене и увеселение;
г) в молитвени домове, храмове и манастири;
д) в здравни и лечебни заведения, в учебни заведения и в социални домове;
е) при и след употреба на алкохол, наркотични или упойващи вещества;
4. придобиването, съхранението, носенето и употребата на заглушители за оръжия;
5. използването за други цели на огнестрелни оръжия или боеприпаси за тях, когато те са придобити за културни цели;
6. употребата на пиротехнически изделия в превозни средства, с изключение на пиротехническите изделия за превозни средства, в близост до леснозапалими материали, както и в районите на здравни и лечебни заведения, учебни заведения, социални домове, молитвени домове, храмове и манастири и употребата на пиротехнически изделия, с изключение на фойерверки от категория 1, в закрити помещения.
(2) Забраната по ал. 1, т. 3, букви "а" - "д" не се отнася за лица, изпълняващи служебни задължения по охрана.
(3) Забраната по ал. 1, т. 6 не се отнася за лица, притежаващи необходимата квалификация и правоспособност за безопасност на труда при взривни работи, при употреба на пиротехнически изделия за политически, спортни, религиозни, културни мероприятия и заснемане на филмови продукции, след уведомяване на съответното РУна МВР по мястото на употребата им.
Чл. 3б. (1) /нов Реш. № 270/26.07.2013 г./Забранява се организирането на хазартни игри в сградите и прилежащите им площи – публична държавна и общинска собственост, в обектите на Министерството на отбраната, Министерството на вътрешните работи, в сгради, в които са разположени структури на държавната администрация, независимо от вида на собствеността им, в учебните, лечебните и здравните заведения, както и в съсобствени обекти без нотариално заверено писмено съгласие на всички съсобственици.
(2) Забранява се организирането на хазартни игри от лица или в обекти без съответния лиценз, издаден от Държавната комисия по хазарта, както и фактическото осъществяване на дейността по издадения лиценз, без да е получено удостоверението по чл.34, издадено от председателя на Държавната комисия по хазарта. 
(3) Забранява се на физически и/или юридически лица да инсталират и/или да използват игрално оборудване или комуникационно оборудване и/или да приемат залози, и/или изплащат печалби или по друг начин да подпомагат или да посредничат при фактическото осъществяване на дейност по организиране на хазартна игра без издаден лиценз по този закон.
(4) Забранява се държането на игрално оборудване за организиране на хазартни игри извън обектите, за които е издаден лиценз по реда на Закона за хазарта. Допуска се държането на игрално оборудване в складови помещения без обществен достъп, както и в помещения с обществен достъп за целите на търговски изложения и презентации.
(5) Забранява се използването на игрално оборудване, което не е утвърдено от Държавната комисия по хазарта или за което не е внесен дължимият данък по Закона за корпоративното подоходно облагане.
(6) Забранява се на игрална зала да се поставя наименование, различно от наименованието „Игрална зала за хазартни игри“. 
(7) Забраняват се производството, разпространението и сервизът, както и вносът, разпространението и сервизът на игрално оборудване без лиценз, издаден от Държавната комисия по хазарта, както и фактическото осъществяване на дейността по издадения лиценз, без да е получено удостоверението по чл.34, издадено от председателя на Държавната комисия по хазарта.
(8) Организаторите на хазартни игри, облагани с данък по чл. 220, 227 и 235 от Закона за корпоративното подоходно облагане, не могат да упражняват друга дейност по Търговския закон, включително производство и разпространение на игрално оборудване, освен организиране на хазартни игри и помощни и спомагателни дейности във връзка с тях.
(9) Организаторите, извън тези по ал.8, могат да развиват и друга дейност по Търговския закон. Те не могат да развиват дейност по производство, внос, разпространение и сервиз на игрално оборудване за хазартни игри.
(10) Ограничението по ал.8 не се отнася за юридически лица с нестопанска цел по отношение на регистрираната цел.
Чл. 4.  /отм. Реш. № 446 пр.53/28.09.2018 г./
Глава трета. 
ПОДДЪРЖАНЕ НА ЕСТЕТИЧЕН ВИД И ЧИСТОТА НА  НАСЕЛЕНИТЕ МЕСТА НА ТЕРИТОРИЯТА НА ОБЩИНА МИЗИЯ
Чл. 5. (1) Поддържането на естетичен вид и чистота по отношение на производствени, административни, обществени сгради, складове, гаражи, паркинги, пазари и др. имоти, се осигурява от собствениците или наемателите на имоти, които ги управляват и стопанисват в периметър 3 м около обекта.
(2) Собствениците и/или ползвателите на посочените в ал.1 обекти са длъжни да не допускат напускането на обекта на моторни превозни средства, създаващи предпоставка за замърсяване на пътното платно и прилежащата територия.
(3) Собствениците и/или ползвателите на варови, бетонови възли и изпълнителите на строителни обекти са длъжни да осигурят необходимите условия и техника за измиване и почистване на излизащите моторни превозни средства.
(4) При констатиране на повторно нарушение се спира дейността на обекта до отстраняване на допуснатите нарушения.
Чл. 6. При зимни условия управителите на търговските дружества, едноличните търговци, ръководителите на предприятия, учередения и обществени организации, собствениците или наемателите на сгради, имоти (в т.ч. и жилищни) и търговски обекти да почистват от сняг и ледени висулки прилежащите им територии.
Чл. 7. (1) Собствениците или лицата, които стопанисват имоти са длъжни да ги поддържат в добро състояние, в естетичен вид, и да изпълняват в определения срок задължителните предписания на кмета на общината, дадени по смисъла на ал. 2 от този член.
  (2) Задължителните предписания по ал. 1 се издават за премахване,  преобразуване или ремонт на неподходящи по местонахождение,  разположение, вид или материали: огради, гаражи, второстепенни и стопански сгради, временни постройки, септични ями, канализационни съоръжения, насаждения, както и за извършване на необходими ремонтни и възстановителни работи в интерес на сигурността, безопасността на движението, хигиената, здравето и спокойствието на гражданите.
Чл. 8. Задължават се:
(1) Юридически и физически лица да оказват съдействие на служителите от общинската/кметската администрация при изпълнение на служебните им задължения.
(2) Лицата, призовани с писмена покана, надлежно връчена от общинската /кметската/ администрация, да се явят в съответния ден и час, в съответната служба или отдел, освен ако не са на лице уважителни причини за неявяването им.
Чл. 9. Забранява се:
1. формирането на временни депа за изкопни земни маси без издадено
разрешение от компетентен орган;
2. рекултивацията на терени без необходимите разрешителни;
3. използването на междублоковите пространства-общинска собственост за земеделски цели и животновъдство;
4. изхвърлянето на отпадъци извън определените за целта места.

Чл. 10. Забранява се преминаването на МПС и превозни средства с животинска тяга през парковете, градините, тротоарите, детските площадки и зелените площи и площадите.
Чл. 11. Забранява се:
1. Изхвърляне на битови, строителни и животински отпадъци по дигите и речните корита.
2. Отвеждането на фекални води извън собствените имоти;
3. Изсичането на паркови дървета, дървета по улиците, поречието на реките и останалите терени – общинска собственост без издадено разрешение от кмета на общината .
4. Засаждането на земеделски култури в прилежащите пред частните имоти площи, предвидени за зеленина.
5. Чупенето на клони за бране на липов цвят, диви кестени, плодове, семена и др.
6. Късането, увреждането и изкореняването на засадените цветя, храсти, дървета   в   паркове,   градини,   зелени   площи   и   междублокови   пространства.
7. Ваденето на баластра, пясък, глина и др. и нарушаването на естествения ландшафт за строителни цели, освен с разрешение на кмета на общината.
8. Горенето на стърнища и др. площи за унищожаване на растителността при обработката на земи, независимо от собствеността им.
Чл. 12. Ръководителите на политическите партии и организации в общината са задължени да премахнат агитационните материали в регламентирания от изборното законодателство срок,след приключване на изборите.
Чл. 13. Забранява се:
1. Изхвърлянето в съдовете за смет на пожароопасни, избухливи и отровни вещества, твърди и обемни предмети, строителни отпадъци и други, които могат да повредят сметосъбирачните машини;
2. Преместването на съдовете за смет от определените им места;
3. Изхвърлянето на смет и отпадъци извън определените места;
4. Запалването на сметта в съдовете за смет и площадките;
5. Изхвърлянето в съдовете за смет на тор и животински отпадъци;
6. Складирането на животинска тор и строителни отпадъци в урбанизираните територии;
7. Приготвянето на варови ,циментови и други разтвори по тротоарите и уличните платна.

Чл. 14. При   транспортирането   на  материали, продукция, стоки, отпадъци и други през и в гр. Мизия и селищата от общината, транспортните средства трябва да бъдат съответно оборудвани с брезенти, мрежи и надлежно уплътнени и с почистена ходова част. 
Чл. 15. Забранява се :
1. Поставянето върху балконите и терасите на неукрепени предмети над нивото на парапета.
2. Поставянето на цветя по прозорците и балконите, освен ако са здраво закрепени.
3. Изтърсването и изтупването от балконите, терасите и прозорците, освен на местата и през времето, определено с правилниците за вътрешния ред на етажната собственост.
4. Паленето на огън на уличните платна, тротоарите, зелените площи, пред жилищните блокове и в междублоковите пространства.

Глава четвърта.

ОПАЗВАНЕ НА ОБЩЕСТВЕНИЯ РЕД В ЖИЛИЩНИ СГРАДИ И В УРЕГУЛИРАНИ ПОЗЕМЛЕНИ ИМОТИ

Чл. 16. /изм. Реш. № 552, Пр. № 65/17.09.2015 г, изм. с Реш. № 117, Пр. № 10/30.07.2020 г../     
      Времето от 14.00 до 16.00 часа и от 22.00 до 08.00 часа в работни дни  и от 14.00 до 16.00 часа и от 21.00 до 09.00 часа в почивни и празнични дни за времето от 01.10 до 01.06 и от 14.00 до 16.00 часа и от 23.00 до 08.00 часа в работни дни от  и от 14.00 до 16.00 часа и от 23.00 до 09.00 през останалото време на годината, се определя за почивка и отдих на гражданите, поради което всеки е длъжен да не предизвиква шум, който може да наруши или нарушава спокойствието им, с изключение на дейностите по организирано събиране и извозване на битовите отпадъци.

Чл. 16а /нов Реш. № 552, Пр. № 65/17.09.2015 г./ Във времето, определено на гражданите за почивка и отдих, се забранява:
1. Извършването на дейности от стопански и битов характер в жилищните сгради и в близост до тях, предизвикващи шум, независимо от произхода му, нарушаващ спокойствието на живущите; 
2. Ползването на усилвателни уредби, радиоапарати и друга музикална техника извън закрити помещения, както и в заведения за хранене и развлечение, разположени в сгради с жилища;
3. Ползването на усилвателни уредби, радиоапарати и друга музикална техника в закрити заведения за хранене и развлечение, със сила на звука, която нарушава спокойствието на гражданите, извън заведението.

Чл. 16б /нов Реш. № 552, Пр. № 65/17.09.2015 г./Забранява се:
1. Заведенията за хранене и развлечение, разположени в жилищни сгради и в близост до жилища (до 50 метра), да имат озвучаване с жива музика, както и озвучителна техника със сила на звука, надвишаваща пределно допустимите норми. 
2. Викането, пеенето и шумният говор, както и невъздържаните прояви, които пречат на спокойното ползване на обществените места, заведения и съоръжения, както и затрудняват дейността им;
3. Използването на алармени инсталации на МПС, задействащи се продължително от непряк допир с МПС;
4. Продължителното загряване и форсирането на място на автомобилните двигатели в жилищните квартали, в близост до жилищните сгради, детските и здравни заведения и местата за отдих както и устройването на всякакви видове състезателни надпревари, с които се нарушава обществения ред и спокойствието на гражданите;
5. Хвърлянето и възпламеняването на бомбички и други запалителни и избухливи предмети и смеси на всички места за обществено ползване.

Чл. 17. (1) /изм. Реш. № 552, Пр. № 65/17.09.2015 г./ Забранява се провеждане на сватбени, семейни и други частни събирания на места, общинска собственост, като тротоари, площади, улици, междужилищни пространства, градини, паркове и други територи, както и в открити частни имоти, с които се нарушава обществения ред и спокойствието на гражданите с изключение на дните на официалните празници или с разрешение от кмета на община Мизия за конкретното мероприятие.
(2) /изм. Реш. № 552, Пр. № 65/17.09.2015 г./ Забранява се провеждането на илюминации или използването на фойерверки създаващи силен шум, смущаващ спокойствието и почивката на обитателите в жилищните сгради от 14.00 до 16.00 часа и от 22.00 до 08.00 часа в работни дни и от 14.00 до 16.00 часа и от 21.00 до 09.00 часа в почивни и празнични дни и във всяко друго време когато шумът е в нарушение на санитарните норми с изключение на дните на официалните празници или с разрешение от кмета на община Мизия за конкретното мероприятие.
Чл. 18. /отменен с Реш. № 552, Пр. №  65/17.09.2015 г./
Глава пета. 
РЕД И УСЛОВИЯ ЗА ПРОВЕЖДАНЕ НА СЪБРАНИЯ, МИТИНГИ И ДРУГИ МАСОВИ ОБЩЕСТВЕНИ ПРОЯВИ

Чл. 19. (1) За свикване на събрание или митинг на открито организаторите най-малко 48 часа преди началото му писмено уведомяват кмета на общината, като посочват организатора, целта, мястото и времето на събранието или митинга и предполагаемия брой на участниците.
2) В неотложни случаи за събранието или митинга на открито, уведомлението по предходната алинея може да се направи в еднодневен срок
(3) Организатора осигурява собствена или наета охрана за спазване на обществения ред, медицинско обслужване и транспорт ако е необходимо.
Чл. 20. (1) За провеждане на манифестация или шествие се изисква спазване на условията по предходния член, като срока за уведомяване на кмета на общината е най-малко 72 часа, преди датата на провеждане на мероприятието, като се изисква посочване на началния и крайния пункт, маршрута, броя и вида на транспортните средства, ако се използват такива, както и предполагаемия брой на участниците.
(2) При неотложни случаи срокът е двудневен.
Чл. 21. Ако са постъпили уведомления за провеждане на обществени прояви от различни организатори за едно и също време, място, маршрут или с пресичащи се маршрути, право на провеждане има организаторът, регистрирал пръв необходимото уведомяване;
Чл. 22. Кметът на общината разпорежда на органите на РУ „Полиция" Мизия да съдействат за нормалното протичане на обществената проява и да вземат мерки за спазване на безопасността на движението и неговото отклоняване по друг маршрут, ако това се налага, за което своевременно уведомява населението по местните средства за масова информация.
Чл. 23. (1) Препис от акта за забрана на обществената проява произтичаща от Закона за събранията, митингите и манифестациите в определените от същия закон срокове се изпраща от общината в ПУ-Мизия за изпълнение.
(2) ПУ -Мизия привежда в изпълнение акта за забрана на обществената проява съгласно предходната алинея или писменото разпореждане на кмета на общината за прекратяването й, когато не е организирана или не се провежда при условията и по реда, установени от Закона за събранията, митингите и манифестациите.
Чл. 24. Редът и условията за даване на разрешение за провеждане на масови спортни прояви, концерти, фестивали и други подобни се определя със заповед на кмета на община Мизия.
Чл. 25. (1) Организаторите на обществени прояви се задължават:
· да не допускат нарушаване правата и свободите на гражданите;
· да осигуряват спазването на обществения ред;
· да осигуряват опазването на частната и публична собственост;
· да не допускат замърсяване на мястото и по маршрута на провежданата проява;
· да не допускат повреждане на тревни площи и друга растителност;
· да съгласуват провеждането на проявите по време и място с кмета на общината, като задължително трябва да притежават неговото писмено разрешение;
- да осигурят за своя сметка достатъчно на брой охраняващи проявата лица;
- организаторите наобществени прояви се задължават да не допускат в близост до мястото на провеждане на проявата лица носещи оръжие, в т.ч. и газово оръжие, други общоопасни вещества;
- да не допускат внасянето на предмети, създаващи опасност за здравето и живота на гражданите, като вериги, боксове, палки и други подобни;
· да не допускат внасянето и употреба на алкохолни напитки, както и присъствието на лица във видимо нетрезво състояние и/ или под влиянието на наркотични и упойващи вещества;
· да организират почистването и сметоизвозването след приключване на проявата и възстановяване на нанесените щети за своя сметка.
(2) Предварително организаторите в писмен вид декларират отговорността си по предходната алинея  пред  кмета на община Мизия;
(3) В изключителни случаи и при условията на чл. 12 от Закона за събранията, митингите и манифестациите, кметът на община Мизия може да забрани или да спре провеждането на обществената проява.
Чл. 26. Граждани и длъжностни лица, нарушаващи установения ред и гаранция за организация и провеждане на събрания, митинги и манифестации се наказват с глоба, ако не подлежат на по-тежко наказание.

Глава шеста.

ОСИГУРЯВАНЕТО НА РЕД В ТЪРГОВИЯТА И ОБСЛУЖВАНЕТО НА
ГРАЖДАНИТЕ

Чл. 27. /изм. Реш. № 255/28.06.2013 г./ (1) Работното време на питейните заведения за развлечения и хранене е от 07.00 ч. до 22.30 ч. през зимния сезон и от 07.00 ч. до 23.30 ч. през летния сезон, като за спазването  му  не се изисква  разрешение от общината.
(2). Разрешение за удължено работно време, не по-късно от 04.00 /четири/ часа, с изключение на крайпътните заведения за хранене, се осъществява със заповед на кмета на общината.
(3). При определяне на работното време на полунощните и нощните заведения в общината ползвателите представят протокол от РЗИ - гр. Враца за измерване на шума, удостоверяващ, че не надвишава допустимите граници.
	(4)  Издадено разрешение за удължено работно време се отнема със заповед на кмета на община Мизия в следните случаи:
	-  при  подадени основателни жалби от граждани за системно нарушаване на обществения ред и спокойствието на гражданите в рамките на разрешеното работно време;
	-    при мотивирано искане от органите на ПУ - Мизия;	
	-   при два или повече случаи на неспазване на регламентираното работно време, установено от упълномощените служители на община Мизия или  ПУ - Мизия. 
	(5). Контролът по спазване на работното време се осъществява от длъжностните лица, определени от кмета на общината, както и от органите на ПУ-Мизия.

Чл. 28. Забранява се:
1. /отм. Реш. № 270/26.07.2013 г. /
2. производствена дейност в жилищните блокове, сгради и междублокови пространства, която нарушава тишината, спокойствието и безопасността на обитателите
3. търговията и разполагането на търговски обекти и съоръжения /маси, сергии, кабини, витрини и други/ и устройването на зони за улична търговия в парковете, градините, улиците и други терени, публична и частна общинска собственост, освен с разрешение, издадено по реда, предвиден с наредбите на Общинския съвет.
4. поставянето на временни търговски обекти или извършването на търговия в терени и места без съответното разрешение или извън местата определени за тази цел.
Чл. 28а. (1) /нов Реш. № 270/26.07.2013 г., изм. Реш. № 552, Пр. № 65/17.09.2015 г./ Забранява се продажбата и сервирането на алкохолни напитки на:
        1. лица под 18 години;
        2. лица в нетрезво състояние;
        3. територията на детските градини, училищата, общежитията за ученици, лечебните заведения;
        4. спортни прояви;
        5. обществени мероприятия, организирани за деца и ученици.
Чл. 29.  Собствениците и съдържателите на обекти за търговия и развлечения са длъжни да осигуряват надежден пропускателен режим и ефикасна вентилационна система в обектите, без да допускат замърсяване на въздуха и да не превишават допустимите норми за шум спрямо други живущи и/или в други сгради и обществени места.
Чл. 30. Фирмите, използващи съдове и прибори за еднократна употреба, са длъжни да организират тяхното събиране и изхвърляне.
Чл. 31. (1) Търговията на открито се извършва само с разрешение, издадено от община Мизия или от съответното кметство за конкретното място.
(2) Разрешението за търговия на открито се издава на конкретно физическо или юридическо лице и не се преотстъпва.
(3) Забранява се извършването на търговска дейност извън определената в разрешителното квадратура.
(4)  /отм. Реш. № 500 от Пр. № 57/25.01.2019 г./
	
Чл. 32. 3абранява се: автотенекеджийска или подобна дейност и боядисване на автомобили без писменно съгласие на живеещите в съседство и разрешение издадено по съответния ред.
Чл. 33. Зареждането на магазини със стоки да става направо от превозното средство в магазините или складовите помещения, без престояване на стоките по тротоарите и уличните платна в часовете, определени от съответните общински органи. По същият ред да става и извозването на освободения амбалаж.

Глава седма

РЕД ЗА ОТГЛЕЖДАНЕ НА ЖИВОТНИ И ПТИЦИ НА ТЕРИТОРИЯТА НА ОБЩИНА МИЗИЯ
Чл. 34. (изм. с Реш. № 117 по Пр. № 10/30.07.2020 г.) (1) В урбанизираните територии на населените места(селските райони) в общината се разрешава отглеждането на:
1. две едри преживни животни и приплодите им до дванадесет месечна възраст;
2. три прасета за угояване различни от свине майки и некастрирани нерези;
3. десет овце майки или кози майки с приплодите до 9-месечна възраст;
4. два броя еднокопитни и приплодите им до дванадесет месечна възраст;
5. 50 възрастни птици независимо от вида; 100 бройлера и подрастващи птици независимо от вида;
6. десет зайкини с приплодите но не повече от 100 общо;
7. копринени буби - без ограничение;
8. отглеждането на пчелните семейства да става в съответствие със закона за пчеларството.
(2) При констатиране на животни над допустимия по ал.1 брой на собствениците се издава предписание за премахването им в едномесечен срок. При неизпълнение на предписанието се съставя акт за нарушение.
(3) За отглеждането на животните по ал. 1 е задължително спазването на  Наредба № 44 /20.04.2006 г. за ветеринарномедицинските изисквания към животновъдните обекти.
Чл. 35. Собствениците на животни:
1.задължително ги представят за идентифициране, имунизиране и извършване на задължителните ветеринарномедицински мероприятия, съгласно изискванията на раздел II, чл. 132 от Закона за ветеринарномедицинската дейност.
2.съхраняват здравните ветеринарномедицински паспорти на притежаваните от тях животни.
3.уведомяват незабавно обслужващия ги ветеринарен лекар за промени в здравословното състояние на животните и осигуряват животните за преглед.
Чл. 36. (1). Всеки стопанин на куче е длъжен :
1. да осигури спазването на общите изисквания на Правилника за вътрешния ред на етажната собственост.
2. да съобщава на държавните ветеринарномедицински органи и служители за животни, показващи признаци на бяс.
(2). Собствениците на кучета, които не са в състояние да ги отглеждат, са задължени да им намерят нови стопани или да ги предадат в приют.
(3). Собствениците на умрели животни са длъжни да ги извозят в предназначените за целта ями.
Чл. 37. Забранява се:  
1. Пускането свободно на птици, кучета и други домашни животни извън личния имот.
2. Извеждане и разхождане на обществени места на любителски и ловни кучета без намордник и ремък.
3. Пребиваване на домашни животни в дворовете на детски, учебни и здравни заведения.
4. Паша на домашни животни в парковете и зелените площи на населените места.
5. Извеждане и прибиране на добитък при организирана паша без придружител.
6. Преминаване на домашни животни по централните улици, паркове, градини и други зелени площи в населените места на Община Мизия.
7. Въвеждане на домашни любимци в магазинната мрежа, заведенията за обществено хранене, учреждения, други институции и в обществения транспорт с изключение на кучета - водачи, придружаващи незрящи хора;
8. Ловенето и избиването на кучета, котки и други домашни животни, както и измъчването им по какъвто и да е начин.
Чл. 38. Животните да се отглеждат в специални за целта помещения, отговарящи на зоотехническите, санитарно-хигиенни и ветеринарномедицински норми.
Чл. 39. Стопанските постройки със селскостопанско предназначение да се изграждат съгласно определените норми:
1. три метра (3 м) от дворищно-регулационната линия, при условие, че отпадните води се отвеждат в собствения парцел, включени в канализацията или септичната яма;
2. минимум шест метра (6 м) от жилищните сгради, находящи се в дворното място, както и от сградите в съседните имоти;
3. при невъзможност за спазване на разстоянията по т. 1 и т. 2 е необходимо нотариална заверена декларация за съгласие от съответния(те) съсед(и);
4. на разстояние петдесет метра (50 м) от административните сгради, детски ясли и градини и болнични заведения.
Чл. 40. (1) Стопанските сгради трябва да се изграждат, разполагат и оборудват така, че да отговарят на зоохигиенните и ветеринарномедицинските изисквания, както и на условията съгласно чл. 44 и чл. 45 от Закона за устройство на територията.
(2) Ежедневно се изнася торовата маса от помещението на определено за целта място в рамките на парцела.
(3) Домакинствата, които отглеждат селскостопански животни следва да имат в дворовете си изградени места за временно съхраняване на тора за срок не по -дълъг от 14 дни   при спазване отстоянията цитирани в чл. 39.
Чл. 41. Забранява се :
1. развеждането на диви животни по улиците, площадите и други публични места на територията на община Мизия с цел представление или търговия;
2. складирането на торове и животински отпадъци на тротоарите и уличните платна;
3. отглеждането на свине при пасищни условия;
4. свободното пускане и пашата на селскостопански животни на територията на община Мизия без присъствието на собственик или пастир. Пашата се извършва по начин опазващ съществуващите насаждения и посеви.

Глава осма

ОПАЗВАНЕ И ПОДДЪРЖАНЕ НА ОБЩИНСКОТО ИМУЩЕСТВО

Чл. 42. Гражданите са длъжни да опазват обектите, разположени на територията на Общината и общинското имущество, предназначено за общо ползване.
Чл. 43. Поддържането на улиците, пътните и тротоарните настилки, мостове, тротоари и ревизионни шахти се извършва от собствениците им или от техните наематели, или ползватели.
(1). /изм. с Реш. № 188/24.04.2025 г./  При поставянето на тротоарни плочи, нивото се определя от дирекция "УТЕППИСД", гл. спецециалист „УТ” след подаване на молба от заинтересованите лица /собственици или наематели/.
(2). /изм. с Реш. № 188/24.04.2025 г./  Изискванията за оградите към улицата в централната градска част /вид, форма, височина и материали/ се решават от гл. специалист "УТ" в Общинска администрация, град  Мизия.
(3). Строително -ремонтните работи от всякакъв вид и благоустрояване в свлачищни райони се извършват след уведомяване на общинските власти  и съответното становище от компетентния орган, съгласно  чл. 96, ал. 4 от ЗУТ.
Чл. 44. Забранява се:
(1). Влизането и извършването на строително-монтажни работи в инсталационни шахти и колектори, без разрешение от организацията, стопанисваща обектите.
(2). Повреждането и унищожаването на спортни уреди, пейки, автоспирки, съдове за отпадъци, табели и съоръжения в детските площадки, градини, училищни и други обществени места.
(3). Сеченето, изкопаването и повреждането на цветя, храсти и дървета в градините и парковете, площадите, улиците, училищните дворове, междуселищните пътища и други социални обекти, както и повреждането и унищожаването на рекламни табла, увреждане и обсебване на селскостопанска продукция в района на общината.
Чл. 45. Наказват се  по реда на тази Наредба:
(1). Лицата, които повреждат пътните, тротоарните, градинските и парковите настилки, осветителни тела, скулптурно-архитектурни елементи, пътни съоръжения и принадлежностите на уличната, пътната и алейната мрежа.
(2). Лицата, които извършват строително-монтажни работи без разрешение и същите са строеж по смисъла на ЗУТ, но се извършват или увреждат общи части - етажна собственост или публична, или частна общинска собственост.
(3). Лицата, които разполагат, монтират или складират без разрешение и не по предвидения ред върху публична или частна общинска собственост, в междублоковите пространства или върху местата за паркиране, навеси, стомано-бетонни, ламаринени или други конструкции за местодомуване на автомобили.
Чл. 46.Забранява се:
1. /отм. Реш. № 270/26.07.2013 г./
2. хвърлянето на семки, люспи, черупки, угарки и употребени билети на местата, предназначени за обществено ползване и около спирките на обществения транспорт.
Чл. 46а. /нов Реш. № 270/26.07.2013 г./(1).Забранява се тютюнопушенето в закритите обществени места.
(2) Забранява се тютюнопушенето и в помещенията с обособени работни места, където се полага труд, както и в помещенията към тях със спомагателно и обслужващо предназначение.
(3) По изключение се допуска тютюнопушене в обособени самостоятелни помещения, разположени в сградите на летищата.
(4) В обособените самостоятелни помещения по ал. 3 не се разрешава присъствието на лица до 18-годишна възраст.
(5) Обособените самостоятелни помещения по ал. 3 се отделят с въздухонепроницаеми стени, плътно затварящи се врати, обозначават се ясно и в тях се изгражда вентилационна инсталация.
(6) Министерският съвет определя с наредба изискванията, на които трябва да отговарят обособените самостоятелни помещения по ал. 3.
Чл. 47. Ръководителите на търговските дружества и фирми, на предприятията, учрежденията и обществените организации и всички граждани се задължават да поставят рекламно информационни елементи само по предвидените в наредбите на Общинския съвет ред. Основният надпис трябва да е на български език.
Чл. 48. /1/.Строителните и специализираните фирми и предприятия, стопаните на подземни проводи и съоръжения, а също така и частни лица възстановяват незабавно разкопаните пътни и тротоарни настилки, зелени площи и други, както и заетите от строителство площадки, като извозват строителните отпадъци и земни маси още същия ден на определените за целта места. Същите извършват за своя сметка и всички възстановителни работи по нанесените щети на общинската инфраструктура и на околната среда, като в срок до 24 часа уведомят за това съответните контролни органи.
/2/. Изпълнителите на строителни работи се задължават да осигурят необходимото съответствие на строителните площадки с условията, определени в работните проекти за организация и изпълнение на строителството.
Чл. 49. Промяна на имена на обекти с обществено значение се извършва само с решение на общинския съвет.

Глава девета.

ОРГАНИЗАЦИЯ НА ТРАНСПОРТНОТО ОБСЛУЖВАНЕ 
И БЕЗОПАСНОСТ НА ДВИЖЕНИЕТО

Раздел I.
Движение на моторни пътни превозни средства
Чл. 50. Забранява се:
1. движението на моторни превозни средства без шумозаглушаване или с неизправно шумозаглушаване;
2. смяната на масла и замърсяване, предизвикано от ремонтиране на моторни превозни средства, извън определените за целта места;
3. движението на моторни превозни средства, замърсяващи пътната настилка;
4. домуването на товарни автомобили, автобуси, строителна мобилна техника и селскостопанска техника и инвентар по улици, вътрешно комплексни алеи, паркинги и тротоари.
Чл. 51. На водачите на моторни превозни средства, предназначени за обществен транспорт се забранява: отклонението от утвърдения маршрут, неспазването на утвърденото разписание и/или пропускането на определените спирки на автобусите от обществения транспорт.
Чл. 52. Забранява се:
1. повреждането, замърсяването или облепването с рекламни и агитационни материали на спирковите знаци и заслони;
2. поставянето на кашпи, вериги, ленти и/или др. предмети и съоръжения върху уличните платна и/или тротоари и други, както и затварянето им с бариери или др. съоръжения, освен в случаите когато има разрешение от община Мизия;
3. влизането на моторни превозни средства в дворовете на училищата и детските заведения, с изключение на обслужващите автомобили, след разрешение на съответния директор;
4 ./изм. Реш. № 206, Пр .№ 24/30.01.2017 г./ паркирането на пътни превозни средства в паркове, градини, детски площадки, площи предназначени само за пешеходци и на тротоари в населените места извън разрешените за това места;	
5. превозването на домашни животни в моторни превозни средства, обслужващи обществения транспорт;
6. / отм. с Реш. № 206, Пр. № 24/30.01.2017 г./
7. провеждането на състезания с автомобили, мотоциклети и други моторни превозни средства без надлежно разрешение.
8. /нов. Реш. № 188/24.04.2025 г./ извършването на демонстративни маневри, изразяващи се в дрифтове,форсиране на място на двигатели на МПС, групово управление, управление на двуколесно МПС на една гума, както и и всякакъв друг вид опасно управление на МПС, което създава предпоставки за ПТП.
9. /нов. Реш. № 188/24.04.2025 г./  движение на превозни средства и земеделска техника с кални гуми и превозващи необезопасени товари.

Раздел II
Движение на ППС с животинска тяга
Чл. 53. /изм .Реш. № 270/26.07.2013 г./ Пътни превозни средства с животинска тяга се допускат за движение по улиците, отворени за обществено ползване на територията на община Мизия, след като бъдат регистрирани и получат регистрационен талон.
Чл. 54. /изм. Реш. № 270/26.07.2013 г./ (1). Пътните превозни средства с животинска тяга се регистрират в община Мизия и в кметствата по местоживеене на собственика.
(2) Регистрацията на пътните превозни средства с животинска тяга се извършва въз основа на писмено заявление, подадено от собственика до кмета на общината или на населеното място.
(3) За да бъдат регистрирани пътните превозни средства с животинска тяга трябва да са боядисани изцяло в жълт цвят, оборудвани съгласно изискванията на Закона за движение по пътищата – два бели или жълти светлоотразители отпред, два червени отразители отзад, а при движение през нощта и при намалена видимост –отзад вляво светещо тяло, излъчващо бяла или жълта добре различима светлина, както и с престилки за животинските отпадъци.
(4) Кметът на общината и на населеното място в едноседмичен срок разглежда
подаденото заявление и при наличието на всички необходими изисквания, вписва в специален регистър пътното превозно средство с животинска тяга и собственика. За извършената регистрация се издава регистрационен талон по образец и регистрационен номер.
Чл. 55. /изм. Реш. № 270/26.07.2013 г./  Забранява се:
1. движението на превозни средства с животинска тяга без регистрация и регистрационен талон и неотговарящи на изискванията на чл. 54 от Наредбата;
2. с цел опазване на селскостопанската продукция от престъпни посегателства движението на ППС с животинска тяга на територията на община Мизия от 22.00 часа до 06.00 ч.;
3. движението на ППС с животинска тяга в паркове, алеи, детски площадки, зелени площи, тротоари и пешеходни зони. 
Чл. 56. Кметът на общината, съобразно спецификата на територията в съответните кметства, съгласувано с органите на МВР определя:
1. Улиците и пътищата, по които се въвеждат ограничения или забрана за движение на превозни средства, строителни и селскостопански машини.
2. Постоянни места и режима за паркиране на превозни средства, както и временни места за панаири, традиционни събори, масови, атракциони и спортни прояви.
3. Обществени места за охраняеми паркинги.
4. Местата за събиране на добитъка за паша и улиците, по които той се извежда.
Чл. 57. /отм. Реш. № 270/26.07.2013 г./

Раздел III
Правила за движението на индивидуални електрически превозни средства
Чл. 57.а /нов. Реш .№ 188/24.04.2025 г./ На територията на Община Мизия индивидуалните електрически превозни средства могат да бъдат управлявани при спазване на изискванията и ограниченията, регламентирани в Закона за движение по пътищата и тази Наредба.
Чл. 57.б /нов. Реш. № 188/24.04.2025 г./   Максимално допустимата скорост на движение на индивидуално електрическо превозно срадство е:
1. 20 км/час за движение по пътищата и улиците на територията на Община Мизия, на които максимално разрешената скорост за движение е до 50 км/час;
2. 10 км/час за движение по обособената тротоарна площ и на територията на парковете;

Глава десета.

УПРАВЛЕНИЕ НА ОТПАДЪЦИТЕ ОТ ИЗЛЕЗЛИ ОТ УПОТРЕБА МОТОРНИ ПРЕВОЗНИ  СРЕДСТВА

Чл. 58.Собствениците на отпадъци от моторни превозни средства /МПС/ от момента на превръщането им в такива до момента на предаването им на лица за следващо третиране, както и лицата, извършващи дейности по тяхното третиране са притежатели на отпадъци по смисъла на чл. 5, ал. 1 от Закона за управление на отпадъците /ЗУО/.
Чл. 59. Моторните превозни средства, излезли от употреба могат да се съхраняват от собствениците им в имоти - тяхна собственост или в съсобствени имоти до предаването им на определените за това места, при недопускане на замърсяване с отпадъци от тях.
Чл. 60. Забранява се:
1. Предаването или изхвърлянето на отпадъци от МПС по начини, различни от предвидените в наредбата.
2. Предаването на излезли от употреба МПС на лица, които не притежават разрешение, издадено по реда на чл. 37 от ЗУО или комплексно разрешително, издадено по реда на Глава седма, раздел II от Закона за опазване на околната среда/ЗООС/.
Чл. 61. Моторните превозни средства, излезли от употреба се събират на площадки за временно съхранение и в центрове за разкомплектоване, които следва да отговарят на изискванията, посочени в Наредбата за изискванията за третиране на отпадъците от моторни превозни средства /обн. ДВ бр.104 от 26.11.04 г./.
Чл. 62. (1). Кметът на общината:
1. Определя местата и площта за изграждане на общинските площадки за временно съхраняване на излезли от употреба МПС на територията на общината;
2. Организира дейностите по събиране на излезли от употреба МПС, съхраняването им на площадки за временно съхраняване и предаването им в центровете за разкомплектоване..
(2). Кметът на общината извършва дейностите по ал. 1 в случаите, когато производителите и вносителите на МПС не са изградили площадки за временно съхраняване на излезли от употреба МПС върху собствен имот и има сключен договор с организация по оползотворяване или с Предприятието по управление на дейностите по опазване на околната среда /ПУДООС/, или с производители или вносители на МПС, които изпълняват задълженията си по Наредбата за изискванията за третиране от отпадъци от МПС индивидуално.
Чл. 63. (1) Упълномощените да осъществяват контрол по тази наредба длъжностни лица издават предписание на собственика на излязлото от употреба МПС, неизпълнил задълженията си по чл.26 и паркирано върху терен - общинска собственост в срок от 20 дни да премести това МПС в имот, който е негова собственост.
(2) Ако излязлото от употреба МПС не е преместено след изтичане на срока, посочен в ал. 1, то се извозва до площадката за временно съхранение или в центрове за разкомплектоване без предупреждение на собственика.
(3) В случаите, когато излязлото от употреба МПС не може да бъде идентифицирано поради липса на регистрационен или идентификационен номер и при невъзможност собственика да бъде установен по надлежен ред от компетентни органи, и то се намира върху терен - общинска собственост се извършва оглед от комисия от поне трима човека /представители на общинска администрация, представител на МВР/. Комисията съставя протокол от извършения оглед, в който се описват всички видими данни: вид, марка, клас, модел на МПС и др.
(4) Протоколът по ал. З се обявява на обществено достъпно място за срок от 20 дни. При неявяване на собственика в този срок се извършва принудително извозване на излязлото от употреба МПС до площадка за временно съхраняване или център за разкомплектоване.
   (5) В общината се поддържа актуален регистър с протоколите от огледите на излезлите от употреба МПС по ал. 3.
Чл. 64. (1). Операторът на площадка за временно съхраняване или операторът на център за разкомплектоване издава на всяко прието, излязло от употреба МПС, удостоверение за разкомплектоването му. Собственикът на такова МПС не заплаща за издаването на удостоверението.
(2). Удостоверението по ал. 1 служи като доказателство съгласно разпоредбите на чл. 18, ал. 2 от Наредба № 1-45 от 2000 г. на МВР за регистрацията и отчета на МПС и теглени от тях ремаркета и е условие за прекратяване на регистрацията.
(3). Образецът на удостоверението по ал. 1 се определя със заповед на Министъра на вътрешните работи.
(4). Собственикът на излязлото от употреба МПС представя пред органите на МВР, сектор КАТ - Пътна полиция копие от удостоверението по ал. 1 в срок от 10 дни от приемането на излязлото от употреба МПС на площадка за временно съхраняване или в център за разкомплектоване.

Глава единадесета.

ОСИГУРЯВАНЕ НА ОБЩЕСТВЕН РЕД И ЧИСТОТА ПРИ ИЗВЪРШВАНЕ 
НА СТРОИТЕЛНА И РЕМОНТНО-СТРОИТЕЛНА ДЕЙНОСТ
Чл. 65. Забранява се извършването на строителство, разкопаване или ремонт на подземни комуникации, изваждането на тротоарни или бордюрни плочки, нарушаване цялостта на настилка за каквато и да е цел, без предварително писмено разрешение от кмета на общината и ПУ-Мизия, а в отделните съставни населени места - от кметовете на кметствата, освен в случаите за които се прилага чл. 72 от ЗУТ.
Чл. 66. Забранява се започването на строителни и ремонтни дейности на сгради и други строителни обекти без надеждна ограда и организация, осигуряваща чистотата на тротоара и прилежащите терени.
Чл. 67. При извършване на строителна дейност, за реда и чистотата на строителната площадка и прилежащите й части от тротоара, уличното платно и строителната техника отговарят възложителят, строителят, проектантът, консултантът, лицето, упражняващо технически контрол, техническият ръководител и доставчикът на машини, съоръжения и технологично оборудване, извършващи строежа до предаване на обекта на законните му собственици.
Чл. 68. След окончателното завършване на строителната или строително-монтажна дейност, строителят е длъжен да възстанови естетичния вид на използваните площадки и щетите на околната среда възникнали от транспорта и съхранението на материалите и от строителната дейност.
Чл. 69. Забранява се поставянето на фургони без разрешение от общината или извън посочените в плана за безопасност и здраве места в строителните обекти.
Чл. 70. Специализираните фирми /собствениците/ са длъжни да ремонтират или възстановят повредените /откраднатите/ капаци и решетки на шахтите /оттоците/ на поддържаната от тях инфраструктура в срок до 7 дни от писменото им уведомяване.
Чл. 71. Забранява се изземването на пръст, пясък и други инертни материали на територията на община Мизия извън лицензираните от МОСВ кариери.
Чл. 72. При некачествено възстановяване на увредената от прокопаване градска среда - пътни платна и настилки, тротоари, фасади, зелени площи, трайна растителност, паркова мебел, осветление и други се налага глоба.
Чл. 73. (1) При констатиране на съществени нарушения на разпоредбите на настоящата наредба по отношение на:
1. извършване на строителни дейности без необходимите строителни документи, издадени от община Мизия;
2. разполагане и съхраняване на строителни материали и отпадъци извън разрешената строителна площадка;
3. необезопасяване на обекта и създаване наусловия, застрашаващи безопасността и сигурността на гражданите;
4. извозване и депониране на строителни отпадъци и земни маси, без надлежните документи и/или извън регламентираните за целта места;
5. изсичане или изкореняване на дървета и друга растителност в зелени площи без необходимите разрешителни документи;
6. при липса на план за безопасност и здраве;
7. без одобрен график или в отклонение от него на временната организация на движение;
8. /Изм. с Реш. № 188/24.04.2025 г./ при неспазване и в отклонение от одобрения план за безопасност и здраве, служители на Дирекция "Устройство на територията, европейски програми и проекти, икономически и стопански дейности", наред с наложената имуществена санкция, прилагат временно преустановяване на строителната дейност на обекта до пълното отстраняване на допуснатото нарушение.
(2) /Изм. с Реш. № 188/24.04.2025 г./ След отстраняване на допуснатото нарушение забраната за строителна дейност отпада, като с протокол, съставен от длъжностните лица от Дирекция "Устройство на територията, европейски програми и проекти, икономически и стопански дейности", се констатира отстраненото нарушение.
(3) /Изм. с Реш.№ 188/24.04.2025 г./ При неизпълнение на даденото предписание по ал. 2 в посочения срок следват последващи административни действия, съгласно чл. 222а / отменен - ДВ, бр.82/2012 г./ и чл. 224 от ЗУТ/.

Глава дванадесета.

ПРЕДОТВРАТЯВАНЕ НА ПРОТИВООБЩЕСТВЕНИ ПРОЯВИ НА
МАЛОЛЕТНИ И НЕПЪЛНОЛЕТНИ ЛИЦА. ОСЪЩЕСТВЯВАНЕ НА СПЕЦИАЛИЗИРАНА ЗАКРИЛА НА ДЕЦАТА. РЕГЛАМЕНТИРАНЕ
ПОВЕДЕНИЕТО НА УЧЕНИЦИТЕ НА ОБЩЕСТВЕНИ МЕСТА


Чл. 74. (1) Собствениците или ползвателите на заведения за хранене и развлечения /дискотеки, клубове, кафенета/ др. определят конкретните условия за достъп на деца в тях, доколкото това не противоречи на императивни норми на действащото законодателство и контролират тяхното изпълнение в съответствие с целта на специализираната закрила.
(2) Условията no ал. 1 се конкретизират съобразно броя на децата, спецификата на обекта или вида на проявата.
(3) Информация за максималния капацитет на обекта и за условията по ал. 1 се поставя трайно и на видно за клиентите място.
Чл. 75. (1) Лицата по чл. 76, ал. 1, чиито обекти се посещават от деца, предприемат необходимите действия за осигуряване на безопасността на децата и недопускане на инциденти, като:
1. осигурят достатъчно на брой и с необходимата пропускателна способност аварийни изходи на обекта и безпрепятствен достъп до тях;
2. организират и контролират пропускателния режим;
3. не допускат в обекта:
а)	лица, които носят оръжие в т.ч и газово или други общоопасни средства; наркотични или други упойващи вещества;
б)	предприема други необходими действия по осигуряване безопасността на
децата;
в) взаимодейства при необходимост с органите на ПУ -Мизия и с други компетентни държавни и общински органи и организации.
(2) В дискотеки, клубове, заведения за хранене и развлечения не се допускат след 22.00 ч. лица без документи за самоличност.
Чл. 76. Лицата, които провеждат масови организирани прояви за деца на обществени места, са длъжни да осигуряват реда и безопасността преди, по време и след провеждането им, като:
1. уведомяват началника на ПУ-Мизия за мероприятието не по-късно от 48 часа преди обявения начален час на проявата, като посочват и времетраенето й;
2. осигуряват охрана, медицинско обслужване, а при необходимост и транспорт;
3. отлагат или прекратяват незабавно мероприятието при установяване на обстоятелства, застрашаващи непосредствено безопасността и здравето на децата, за което уведомяват органите на ПУ-Мизия и съответните компетентни държавни и общински органи.
Чл. 77. (1) Когато е организирана проява свързана с придвижването на група от деца, организаторите определят ръководител на групата и придружители.
(2) Броят на придружителите се определя от ръководителя на групата съобразно броя на децата и специфичните им нужди.
(3) Ръководителят на групата и придружителите:
1. предприемат необходимите мерки и действия за осигуряване безопасността на децата в посещавания обект и зоната около него;
2. при възникване на опасност търсят съдействие от компетентните държавни и общински органи.
(4)	Ръководителят на групата носи отговорност съгласно действащото
законодателство за осигуряване безопасността, живота и здравето на децата. По
време на проявата придружителите изпълняват разпорежданията на ръководителя на групата.
Чл. 78. При осъществяване на специализирана закрила на деца при провеждане на организирани прояви на обществени места се спазват разпоредбите на чл. 7, чл. 8 и чл. 10 на Закона за събранията, митингите и манифестациите.
Чл. 79. /отм. Реш. № 270/26.07.2013 г./
Чл.79а. /нов Реш. 270/26.07.2013г./ (1). Забранява се тютюнопушенето на следните открити обществени места:
1. прилежащите терени и тротоари на детските ясли, детските градини, училищата, ученическите общежития и местата, където се предоставят социални услуги за деца;
2. площадките за игра;
3. на които са организирани мероприятия за деца и ученици;
4. спортните обекти, летните кина и театри - по време на спортни и културни прояви.
Чл. 80. Родителите/настойниците не осигурили придружител, или друг специализиран надзор при провеждане на мероприятие на открито на децата си не навършили 14 години подлежат на административно наказание.
Чл. 80а. (1) /нов Реш. № 552, Пр. № 65/17.09.2015 г./ Забранява се:
1. Допускането на лица под 18 години до обществени места, в които се представят програми с еротично и порнографско съдържание, както и в игрални зали с хазартен характер;
2. / отм. с Реш. № 206, Пр. № 24/30.01.2017 г./
(2) /изм. Реш. №206, Пр.№ 24/30.01.2017 г./ Отговорни за забраните по чл. 28а, ал. 1, т. 1 и т. 2, чл. 80а, ал. 1, т. 1 са собствениците, наемателите, ползвателите и управителите на всички видове заведения за хранене и развлечения, интернет, електронни и компютърни клубове и игротеки на територията на Община Мизия, както и лицата извършващи дейност по охрана, контрол, пропуск или събиране на такси за вход, барманите, сервитьорите, продавачи и други длъжностни лица.
(3) /нов Реш. № 206, Пр. № 24/30.01.2017 г./ За нарушение на забраната по чл. 80а, ал. 1, т. 1 се налагат глоби и на родителите на малолетните и непълнолетните лица освен на лицата по ал. 2 на чл. 80а.

Чл. 80б. (1) /отм. с Реш. №206, Пр. № 24/30.01.2017 г./

Чл. 80в. /нов Реш. № 206, Пр. № 24/30.01.2017 г./ (1) Родителите, настойниците, попечителите или другите лица, които полагат грижи за дете, са длъжни да го придружават на обществени места след 20,00 ч., ако детето не е навършило 14-годишна възраст, съответно след 22.00 ч., ако детето е навършило 14+, но не е навършило 18-годишна възраст.
(2)  Ако родителите, попечителите или другите лица, които полагат грижи за дете, не могат да го придружат, те са длъжни да осигурят пълнолетно дееспособно лице за негов придружител на обществени места след 22.00 ч., ако детето е навършило 14+, но не е навършило 18-годишна възраст.
 (3) Родителят, настойникът, попечителят или лицето, което полага грижи за дете, удостоверява качеството на придружителя на детето по ал. 2 по ред, определен с наредбата по чл. 5б, ал. 2  от Закона за закрила на детето.
(4) Родителите, настойниците, попечителите или другите лица, които полагат грижи за дете, са длъжни да не оставят без надзор и грижа децата до 12-годишна възраст, ако с това се създава опасност за тяхното физическо, психическо и нравствено развитие.
(5) Родителите, настойниците, попечителите или другите лица, които полагат грижи за дете, са длъжни да не допускат участието му в реклами или други форми на търговски съобщения за генетично модифицирани храни.
Глава тринадесета.
АДМИНИСТРАТИВНОНАКАЗАТЕЛНИРАЗПОРЕДБИ
Чл. 81. (1) Контролът по спазване разпоредбите на настоящата Наредба се възлага на длъжностните лица, определени със заповед на кмета на община Мизия и на служителите на ПУ-Мизия и РУП-Оряхово;
(2) Нарушенията на Наредбата се установяват с актове, съставени от длъжностни лица, определени от кмета на община Мизия и с актове на служители на ПУ-Мизия и РУП-Оряхово.
(3) Въз основа на съставените актове кметът на община Мизия или упълномощен от него заместник - кмет издава наказателните постановления.
(4) Установяването на нарушенията, издаването, обжалването и изпълнението на наказателните постановления се извършва по реда, предвиден в Закона за административните нарушения и наказания /ЗАНН/.
Чл. 82. /изм. с Реш. № 256/28.06.2013 г., изм. с Реш. № 270/26.07.2013 г., изм. с Реш. №552, Пр. № 65 /17.09.2015 г, изм. с Реш. № 206, Пр. № 24/30.01.2017 г., изм. Реш. № 597/19.09.2019 г.; доп. с Реш. № 188 по Прот. № 26/24.04.2025 г./  За нарушение на разпоредбите на настоящата Наредба на виновните лица се налагат следните наказания:
1. за нарушение на чл. 2, чл. 15 т. 1, 2 и 3, чл. 55, т. 1, 2, 3 - глоба в размер от 50 лв. до 150 лв. / от 25,56 € до 76,69 € /.;
2. за нарушение на чл. 2, чл. 3, т. 1, 2, 3, 4, 5, 6, 7, 13, чл. 9, т. 2-4, чл. 11, т. 1, т. 2, т. 3, т. 6, т. 7, т. 8, чл. 14, чл. 18, чл. 27, ал. 1, ал. 2, ал. 3, чл. 29, чл. 32, чл. 34, ал. 1, т. 1-т. 8, ал. 2 и ал.3, чл. 37, т. 7 и т. 8, чл. 38, чл. 50, т. 2, 3, 4, чл. 51, чл. 52, т. 2, 3, чл. 65 - глоба в размер от 50 лв.  до 500 лв. / от 25,56 €  до 255,65 € /;
3. за нарушение на чл. 3, т. 8, чл. 8, ал. 1 и ал. 2, чл. 11, т. 4, чл. 15, т. 4, чл. 51, чл. 52, т. 1, 4, 5, 7, чл. 64, ал. 1-ал. 4 - глоба в размер от 50 лв. до 200 лв. / от 25,56 €  до 102,26 € /;
4. за нарушение на чл. 3, т. 10, 11, 14, 16, чл. 4, ал. 1, ал. 2 и ал. 3, чл. 6, чл. 7 ал. 1, чл. 10, чл. 11, т. 5, чл. 13, т. 1, 2, 3, 4, 5, 6, 7, чл. 19 до чл. 26, чл. 28, т. 3 и 4, чл. 35, т. 1-3, чл. 36, чл. 37, т. 1-6, чл. 41, т. 1-4, чл. 59, чл. 61, чл. 62, чл. 63, чл. 66, чл. 67 и чл. 80 – глоба в размер от 50 лв. до 300 лв./от 25,56 €  до 153,39 €  /
5. за нарушение на чл. 5, ал. 1, ал. 2, ал. 3 и ал. 4, чл. 9, т. 1, т. 1-2, чл. 17, ал. 1, чл. 31, ал. 1, ал. 2, ал. 3, чл. 33, чл. 39, чл. 40, чл. 42, чл. 43, чл. 44, чл. 45, ал. 1-ал. 3, чл. 47, чл. 48, чл. 49, чл. 57, т. 1, чл. 58, чл. 68, чл. 69, чл. 70, чл. 71, чл. 72, чл. 75, чл. 76 –  глоба в размер от 100 лв. до 500 лв. /от 51,13 € до 255,65 € /;
6. за нарушение на чл. 16, чл. 16а, чл. 16б, чл. 17, ал. 2, чл. 28, т. 2   се налага: глоба за физически лица в размер от 500 лв. до 1000 лв. /от 255,65 € до 511,29 €/ и имуществена санкция за еднолични търговци и юридически лица в размер от 3000 лв. до 6000лв. /от 1533,88 € до 3067,75 €/.
7.   при повторно нарушение на чл. 16, чл. 16а. чл. 16б, чл. 17, ал. 2, чл. 28, т. 2 се налага: глоба за физически лица в размер от 2000 лв. до 6000 лв. /от 1022,58 € до 3067,75 €/ и имуществена санкция за еднолични търговци и юридически лица в размер от 5000 лв. до 12000 лв./от 2556,46 € до 6135,50 €/
8. за нарушение на чл. 30, чл. 46, т. 2, чл. 52, т. 1, 2, 7, чл. 57, т. 2-5, чл. 60, т. 1-2, чл. 74 ал.1-3, чл. 77 - глоба в размер от 100 лв. до 300 лв./ от 51,13 € до 153,39 €/;
9. за нарушение на чл. 12 - глоба в размер от 1000 лв. до 5000 лв. /от 511,29 € до 2556,46 €/;

Чл. 83. (1) На виновните лица могат да се връчват предписания с определяне срок за отстраняването на допуснатите нарушения.
(2) При изтичане срока на предписанието и неизпълнението му, на нарушителя се съставя Акт за установяване на административно нарушение в съответствие с правилата на тази наредба.
Чл. 84. Определянето на размера на наказанието за всяко конкретно нарушение се извършва при стриктно спазване на разпоредбата на чл. 27, ал. 2 от ЗАНН.
Чл.  85. (отм. с Решение №  37 / 30.01.2020 г..)
Чл. 86. (изм. с Решение № 37 /30.01.2020 г.) В случаите, когато административно-наказващият орган прецени, че нарушението, за което е образувано административно-наказателно производство съставлява престъпление по Наказателния кодекс, наказателно постановление не се издава, образуваната преписка се прекратява, като събраните материали се изпращат на Районна прокуратура, Оряхово.
Чл. 87. (1) Административно-наказателно отговорни са и непълнолетните лица, навършили шестнадесетгодишна възраст, когато са били в състояние да разбират и значението на извършеното нарушение и да ръководят постъпките си.
(2) /изм. Реш. № 446, Пр. № 53/28.09.2018 г./ За нарушения, извършени от малолетни лица, непълнолетни на възраст от 14 до 16 години и поставените под пълно запрещение, отговарят съответно родителите, попечителите или настойниците, които съзнателно са допуснали извършването им;
(3) За нарушения, извършени при осъществяване на дейности на предприятия, учреждения, заведения, организации и търговски дружества, административно-наказателна отговорност носят работниците или служителите, които са ги извършили, както и ръководителите, които са наредели или допуснали да бъдат извършени
Чл. 88. /доп. с Реш. № 188 по Пр. № 26/24.04.2025 г./ На длъжностите лица, на които е възложено установяване на нарушенията по Наредбата, за неизпълнение на произтичащите от това задължения, се налага глоба в размер от 50 лв. до 200 лв. / от 25,56 €  до 102,26 € /;

ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Тази Наредба се издава на основание чл. 21, ал. 2 и чл. 22, ал. 4, ал. 5, ал. 6 от ЗМСМА, приета с решение № 120 по Протокол № 12 от 27.07.2012 г. на Общински съвет, Мизия и влиза в сила 14 дни след приемането й.
§2. Наредбата може да бъде изменяна, допълвана или отменяна с решение на Общинския съвет.
§3. Настоящата Наредбата отменя Наредба № 1, приета с Решение № 39/22.03.2004 г. на Общински съвет-гр.Мизия.
§4. Настоящата Наредба с влиза в сила три дни след публикуването и на официалната интернетстраница на Община Мизия www.obshtinamizia.com.

ПРЕДСЕДАТЕЛ: /п/
ТАТЯНА СПАСОВА

ВЛАДИСЛАВА БЛАГОЕВА                                      ВЪЛЧО ЗЛАТАНОВ

СЪТРУДНИК ОбС: /п/

